armvectores/hy_wikipedia_2023 huggingface dataset:
Վինս Կարտեր

Վինսենթ Լամար Կարտեր (անգլ.՝ Vincent Lamar Carter, հունվարի 26, 1977(1977-01-26), Դեյտոնա-Բիչ, Վոլուսիա շրջան, Ֆլորիդա, ԱՄՆ), ամերիկացի նախկին բասկետբոլիստ։ Առավել հայտնի է Բասկետբոլի ազգային ասոցիացիայի (NBA) «Տորոնտո Ռեպտորս» և «Նյու Ջերսի Նեթս» ակումբներում անցկացրած տարիներից։ Հիմնականում խաղացել է թեթև հարձակվողի և հարձակվող պաշտպանի դիրքերում։ Համարվել է առաջնության պատմության սլեմ դանկի լավագույն վարպետներից մեկը։ Միակ բասկետբոլիստն է, ում 22-ամյա մարզական կարիերան ձգվել է 4 տասնամյակ՝ 1999 թվականից մինչև 2020 թվականը։
Ավագ դպրոցի տարիներին արժանացել է «McDonald's All-American» տիտղոսին, իսկ համալսարանային առաջնությունում 3 տարի ներկայացրել է Հյուսիսային Կարոլինայի համալսարանը։ Համալսարանային տարիներին Կարտերի թիմը երկու անգամ հասել է մինչև NCAA եզրափակիչ քառյակ։ Համալսարանային կարիերայի ավարտից հետո Կարտերն ընտրվել է NBA-ի 1998 թվականի դրաֆթի առաջին ռաունդի հինգերորդ ընտրությամբ՝ «Գոլդեն սթեյթ Ուորիորսի» կողմից, որի ղեկավարությունը Կարտերի հանդեպ ունեցած իրավունքները փոխանցում է «Տորոնտո Ռեպտորսին»։ «Ռեպտորսի» կազմում Կարտերն անցկացրած անդրանիկ մրցաշրջանի ավարտին ճանաչվել է տարվա նորեկ (1999)։ Հաջորդ տարի՝ 2000 թվականին, Կարտերը մասնակցել և հաղթել է «Բոլոր աստղերի ուիքենդի» շրջանակներում անցկացվող «Սլեմ դանկ մրցույթը»։ Նույն տարվա ամռանը ընդգրկվել է Միացյալ Նահանգների բասկետբոլի հավաքականի կազմում և նվաճել ոսկե մեդալ Սիդնեյի օլիմպիական խաղերում։
2004 թվականին Կարտերը «Ռեպտորսից» տեղափոխվել է «Նյու Ջերսի Նեթս», որի կազմում երեք անգամ հասել է մինչև փլեյ-օֆֆ։ 2009 թվականին տեղափոխվել է «Օռլանդո Մեջիք»՝ նոր թիմին օգնելով հասնել մինչև NBA-ի գերեզրափակիչ։ 2010-11 մրցաշրջանն անցկացրել է «Ֆինիքս Սանս» ակումբում։ 2011 թվականի դեկտեմբերին Կարտերը երեք տարվա ժամկետով նոր պայմանագիր է կնքել «Դալաս Մավերիքսի» հետ, որն այդ ժամանակ գործող չեմպիոնն էր։
Բասկետբոլային մանրահատակից դուրս Կարտերը հիմնել է «Հուսո դեսպանատուն» կոչվող հիմնադրամը, որն օգնություն է ցուցաբերում Ֆլորիդայի, Նյու Ջերսիի և Տորոնտոյի անապահով ընտանիքներին։


== Մրցանակներ և այլ նվաճումներ ==
8× NBA աստղ - 2000, 2001, 2002, 2003, 2004, 2005, 2006, 2007  (վնասվածքի պատճառով բաց է թողել 2002 թվականի բոլոր աստղերի խաղը)
Օլիմպիական ոսկե մեդալ - Սիդնեյ 2000
2× All-NBA խորհրդանշական հավաքականի անդամ
Առաջին թիմ - 2001
Երրորդ թիմ - 2000
NBA Սլեմ դանկ մրցույթի հաղթող։ 2000
NBA All-Rookie առաջին թիմ - 1999
NBA տարվա նորեկ - 1999
NBA տարվա նորեկ «Սպորտինգ նյուզ» վարկածով - 1999


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Էջը NBA.com կայում(անգլ.)
Էջը Բասկետբոլ-ռեֆերենսում Archived 2013-03-29 at the Wayback Machine.(անգլ.)
Թեյնելի

Թեյնելի, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Լամանոն

Լամանոն (ֆր.՝ Lamanon), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2012 թվականի դրությամբ կազմում է 1900 մարդ, բնակչության խտությունը` 99.01 մարդ/կմ²։ Բնակավայրը զբաղեցնում է 19.19 կմ² տարածք։


== Աշխարհագրություն ==
Գտնվում է Փարիզ քաղաքից 610 կմ հարավ, Մարսել քաղաքից` 55 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1110 աշխատունակ (15-64 տարեկան)  բնակիչ, որոնցից ակտիվ էին 785-ը, իսկ ոչ ակտիվները` 325։ Ակտիվության ցուցանիշը կազմում է 70,7 %։ 785 աշխատունակ մարդկանցից աշխատել է 726 անձ (395 տղամարդ և 331 կին)։ Գործազուրկ են եղել 59 անձ (24 տղամարդ և 35 կին)։ 325 անաշխատունակներից 100-ը եղել են աշակերտներ կամ ուսանողներ, 105-ը` թոշակառուներ, իսկ 120-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կունինգամյաե

Կունինգամյաե (էստ․՝ Kuningamäe), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 60 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիկիվեռե

Կիկիվեռե (էստ․՝ Kikivere), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լա Սեգալասիեռ

Լա Սեգալասիեռ (ֆր.՝ La Ségalassière), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 119 մարդ, բնակչության խտությունը` 18.11 մարդ/կմ²։ Բնակավայրը զբաղեցնում է 6.57 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 120 կմ հարավ-արևմուտք, Օրիյակ քաղաքից` 19 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 66 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 20։ Ակտիվության ցուցանիշը կազմում է 69,7 %։ 46 աշխատունակ մարդկանցից աշխատել է 44 անձ (23 տղամարդ և 21 կին)։ Գործազուրկ են եղել 2 անձ (0 տղամարդ և 2 կին)։ 20 անաշխատունակներից 8-ը եղել են աշակերտներ կամ ուսանողներ, 8-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարիա Բերտիլա Բոսկարդին

Բոսկարդին Մարիա Բերտիլա (իտալերեն՝ Maria Bertilla Boscardin, հոկտեմբերի 6, 1888(1888-10-06), Բրենդոլա, Վիչենցա, Վենետո, Իտալիա - հոկտեմբերի 20, 1922(1922-10-20), Տրևիզո, Վենետո, Իտալիա), Հռոմի կաթոլիկ եղեղեցու վանականուհի և բուժքույր։ Հայտնի է դարձել Առաջին համաշխարհային պատերազմի տարիներին օդային հարձակումներից զոհվածների և հիվանդ երեխաների հետ աշխատանքի շնորհիվ։


== Կենսագրություն ==
Ծնվել է Իտալիայի Վենետո մարզի Բրենդոլա կոմունայում՝ հասարակ գյուղացու ընտանիքում որպես Աննա Ֆրանչեսկա Բեսկարդին։ Սովորել է տարրական դպրոցում, միաժամանակ աշխատել հարևանների տանը։ 12 տարեկանում միացել է «Մարիայի Դուստրեր» կաթոլիկ շարժմանը The parish priest gave her a catechism as a gift. They found it in the pocket of her habit, when she died, at 34 years old.։ 15 տարեկանում որոշել է նվիրվել Աստծուն ծառայելուն։ 1904 թվականին մտել է կուսանոց, որտեղ նրան տարել էր հայրը։ Վանքում ստացել է Մարիա Բերտիլա անունը։
Վանականության առաջին տարվա ավարտին միաբանության ղեկավարությունը Մարիա Բերտիլային ուղարկել է Տրեվիզոյի քաղաքային հիվանդանոցում աշխատելու որպես ամանեղեն լվացող, սակայն խոհանոցում իր հիմնական աշխատանքից հետո խնամում էր դիֆթերիայով տառապող երեխաներին։ Օդային հարձակումների ժամանակ նաև խնամում էր վիրավորներին։ 1918 թվականին նրան ուղարկել են Կոմոյի նահանգ՝ զինվորական հոսպիտալ։
20 տարի շարունակ Մարիա Բերտիլան կատարում էր իր բուժքույրական գործունեությունը՝ ապաքինվածների և բժիշկների մոտ թողնելով բարի հիշողություն։
1922 թվականի սկզբին բժիշկներ ախտորոշել են քաղցկեղ և մահացել է 1922 թվականի հոտեմբերի 16-ին։


== Սրբացում ==
1961 թվականին սրբացվել է Հռոմի Պապ Հովհաննես XXIII-ի կողմից։ Հիշատակի օր՝ հոկտեմբերի 16։


== Աղբյուր ==
Антонио Сикари, Портреты святых, т. III—IV, изд. «Христианская Россия», Милан — Москва, 1998, стр. 309—326


== Արտաքին հղումներ ==
St. Maria Bertilla Boscardin


== Ծանոթագրություններ ==


== Արտաքին հղումներ ==
Läs mer om denna pionjär
Österberg, Carin et al., Svenska kvinnor: föregångare, nyskapare. Lund։ Signum 1990. (ISBN 91-87896-03-6)
http://www.ub.gu.se/fasta/laban/erez/kvinnohistoriska/tidskrifter/idun/1896/pdf/1896_44.pdf
Նիժնիե Ստանովցի

Նիժնիե Ստանովցի (ուկրաիներեն՝ Нижні Станівці), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Նիժնիե Ստանովցի գյուղում բնակվում էր 1 990 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալլամի

Ալլամի, գյուղ Արևմտյան Հայաստանում՝ Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
24 (այլ կիրառումներ)

24, կարող է վերաբերել.

24 - նահանջ տարի, որն, ըստ Գրիգորյան օրացույցի, սկսվում է երկուշաբթի օրը։ Այն մեր թվարկության 24-րդ տարին է, 1-ին հազարամյակի 24-րդ տարին, 1-ին դարի 24-րդ տարին, 1-ին դարի 3-րդ տասնամյակի 4-րդ տարին, 20-ական թվականների 4-րդ տարին։
24 - թուրքական լրատվական ուղղվածությամբ արբանյակային հեռուստաալիք։ Հիմնվել է «Սթար Մեդիա Գրուբու» հոլդինգի կողմից, եթեր է հեռարձակվում 2007 թվականի հունվարի 24-ից։ Հեռուստաալիքի գլխամասը գտնվում է Ստամբուլում։ Հեռուստաալիքը ներկայացնում է լրատվական թողարկումներ, վերլուծական, քաղաքական հաղորդումներ, նաև ուղիղ միացումով ցուցադրում է Գերմանիայի ֆուտբոլի Բունդեսլիգայի հանդիպումները։ Տարածվում է «Türksat 2A», «Türksat 3A» և «Eutelsat 7A» (Digiturk) արբանյակներով։
24 - բնական թիվ է
Պոն դե Մոլինս

Պոն դե Մոլինս (իսպաներեն Pont de Molins)- մունիցիպալիտետ Իսպանիայում՝ Ժիրոնա շրջանում՝ Կատալոնիա ինքնավար համայնքում։ Մունիցիպալիտետը գտնվում է Ալտ-Էմպորդ մարզում։ Տարածքը կազմում է 8.7 կմ2։ Բնակչությունը կազմում է 498 մարդ՝ 2010 թվականի տվյալներով։


== Բնակչություն ==


== Ծանոթագրություններ ==


== Արտաքին հղումներ ==
Ayuntamiento de Pont de Molins
Instituto de Estadística de Cataluña
Տիսա

Անվան այլ կիրառումների համար տե՛ս՝ Տիսա (այլ կիրառումներ)Տիսա (ուկրաիներեն՝ Тиса, հունգ.՝ Tisza, սլովակ.՝ Tisa, սերբ.՝ Тиса), գետ Ուկրաինայում, Հունգարիայում, Ռումինիայում, Սլովակիայում և Սերբիայում, Դանուբի ձախ, ամենաերկար (966 կմ) վտակը։ Ավազանը 157,1 հզ․ կմ² է։ Սկիզբ է առնում Արևելյան Կարպատներից, հոսում առավելապես Միջինդանուբյան դաշտավայրով։ Հիմնական վտակները (Աամոշ, Կյորյոշ, Մարոշ) թափվում են ձախից։ Սնուցումը ձնաանձրևային է, ջրի միջին ծախսը՝ 810 մ³/վրկ։ Տիսայի վրա են Տիսալյոկ և Կիշկյորե հէկերը։ Նավարկելի է։ Տիսայի ափերին են Խուստ (ՌԴ), Տիսաֆյուրեդ, Սոլնոկ, Սեգեդ (Հունգարիա) քաղաքները։
Ալեքսանդր Քալանթար

Ալեքսանդր Հայրապետի Քալանթար (սեպտեմբերի 20, 1855(1855-09-20), Ներքին Ագուլիս, Օրդուբադի գավառ, Երևանի նահանգ, Կովկասի փոխարքայություն, Ռուսական կայսրություն - հոկտեմբերի 20, 1913(1913-10-20), Թիֆլիս, Ռուսական կայսրություն), հայ անասնաբույծ, խմբագիր, հասարակական-քաղաքական և գրական գործիչ։ Անդրկովկասում անասնաբուծության գիտության հիմնադիր։


== Կենսագրություն ==
1875 թվականին ավարտել է Բաքվի ռեալական գիմնազիան, 1879 թվականին՝ Մոսկվայի Պետրովյան գյուղատնտեսական ակադեմիան (այժմ՝ Կ․ Ա․ Տիմիրյազևի անվան գյուղատնտեսական ակադեմիա)։ 1882-1883 թվականներին ուսումնասիրել է անասնապահության, մասնավորապես՝ կաթնատնտեսության զարգացումն Անգլիայում, Գերմանիայում, Շվեյցարիայում, Շվեդիայում և Դանիայում։ Եղել է Ռուսաստանում անասնապահության հետազոտման հանձնաժողովի անդամ, ուսումնասիրել անասնապահության վիճակը 19 նահանգներում։ 1888 թվականից Թիֆլիսում շարունակել է գիտական գործունեությունը, գործնականում նպաստել Կովկասի կաթնատնտեսության զարգացմանը, կատարելագործել կաթնատնտեսական մեքենաներն ու գործիքները (սերզատ, խնոցի, պանրի մամլիչ)։ Քալանթարի մոտ 140 գյուղատնտեսական աշխատությունները վերաբերում են անասնապահության տարբեր ճյուղերի, ծխախոտագործությանը, շերամապահությանը ևայլն։ Հիմնադրել և ղեկավարել է Կովկասի հայկական գյուղատնտեսական ընկերությունը, ընտրվել Կովկասի կայսեր, գյուղատնտեսական ընկերության պատվավոր անդամ, խմբագրել «Կավկազսկոյե սելսկոյե խոզյայստվո» թերթը։ Քալանթարը ծավալել է հասարակական-քաղաքական և հրապարակախոսական աշխույժ գործունեություն, կարդացել հրապարակային դասախոսություններ, հոդվածներ տպագրել պարբերական մամուլում։ 1883 թվականից մինչև կյանքի վերջը եղել է «Մշակ» թերթի խմբագիրը, երբեմն նաև հրատարակիչը (սկզբում շարունակել է Գ․ Արծրունու բուրժուա-դեմոկրատական ավանդույթները, իսկ հետագայում գրավել է լիբերալ դիրք և դարձել կադետական կուսակցության անդամ)։ 1905-1907 թվականների ռուսական բուրժուա-դեմոկրատական հեղափոխության տարիներին պաշտպանել է կադետական կուսակցության ծրագիրը։


== Գրական գործունեություն ==
Քալանթարը զբաղվել է նաև գրական ստեղծագործությամբ․ «Նամալյան», «Վրձին» գրական անուններով տպագրել է պատմվածքներ («Պատրիկյանի նամակները», 1891, 1893, «Մանրանկարներ», հ․ 1 - 2, 1904), ակնարկներ, ֆելիետոններ, որոնցում արտացոլված են ժամանակի հայ հասարակական կյանքը, գյուղում կատարվող տնտեսական տեղաշարժերը, երիտասարդության ձգտումները և այլն։ Պայքարել է ռեալիստական գրականության և թատրոնի համար, արտահայտվել բարբառներով հարստացված գրական հայերենի օգտին։ Երկար տարիներ գլխավորել է Թիֆլիսի հայ հրատարակչական ընկերությունը։ Թարգմանել է Մարկ Տվենի, Ֆրանց Հոֆմանի և ուրիշ հեղինակների ստեղծագործություններ։


== Ընտանիք ==
Դուստրը՝ Իզաբելլա Քալանթարը դերասանուհի էր։
Որդին՝ Լևոն Քալանթարը, ռեժիսոր էր և թատերագետ։


== Ծանոթագրություններ ==
Բաշբաշիի երկաթգծի կայարանի ավան

Բաշբաշիի երկաթգծի կայարանի ավան(այժմ կոչվում է՝ Բաշբաշի, ադրբ.՝ Başbaşı), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Կորկյանո

Կորկյանո (իտալերեն՝ Corchiano), վարչաշրջան Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 3337 մարդ (ըստ 2001 թվականի տվյալների), բնակչության խտությունը 32,9 կմ²։ Փոստային ինդեքս՝ 01030։ Հեռախոսային կոդ՝ 0761։
Բնակչության հովանավորը հանդիսանում է նահատակված Վլասի Սևաստիսկին (San Biagio)։ Այդ տոնը նշում են ամեն տարի փետրվարի 3-ին։


== Արտաքին հղումներ ==
Բնակավայրի պաշտոնական կայք


== Ծանոթագրություններ ==
Առինջ (Մշո գավառ)

Անվան այլ կիրառումների համար տե՛ս՝ Առինջ (այլ կիրառումներ)Առինջ, Առինք, գյուղ Արևմտյան Հայաստանում, Բիթլիսի վիլայեթի Մշո գավառում, Տարոնում, Մուշ քաղաքից 2—3 կմ հյուսիս՝ հարթավայրում՝ թաղված պարտեզների մեջ։ Գյուղը բաժանված էր վերին և ներքին թաղերի՝ իրարից սահմանազատված մրգատու այգիներով։


== Անվան ստուգաբանություն ==
Ըստ Հովհան Մամիկոնյանի գյուղի անվանումը առաջացել է Պարսից զորքերին ուղղված հետևյալ խոսքերից.

Առ ի՞նչ դարձայք անդրէն ի պատերազմ, ով ավելախօսք։


== Պատմություն ==
Առինջը եղել է Գայլ Վահան Մամիկոնյանի հայրենի կալվածքը։ Այնուհետև պատկանել է կաթողիկոսական աթոռին։ Եղել է գրչության կենտրոն։ Առինջում ընդօրինակվել են մի քանի ձեռագրեր։
Բնակչության մի մասը զոհվել է Մեծ եղեռնի ժամանակ, մյուս մասը տարագրվել տարբեր երկրներ։


== Բնակչություն ==
1909 թվականին ուներ 150 տուն՝ 2400-2600 հայ բնակչով։ Բնակիչնեչն ունեին բավականին բարեկեցիկ կյանք։


== Տնտեսություն ==
Զբաղվում էին երկրագործությամբ, անասնապահությամբ, բանջարաբուծությամբ և այգեգործությամբ։


== Պատմամշակութային կառույցներ ==
Առինջն ուներ Ս. Աստվածածին անունով հնագույն փոքրիկ եկեղեցի։ Եկեղեցին ուներ 3 խորան։
Շրջակայքում պահպանվել էին երկու հին բնակավայրերի մնացորդներ և գերեզմանոց։


== Կրթություն ==
XIX դարի վերջին և XX դարի սկզբին Առինջն ուներ հարմարավետ և նորաշեն դպրոց։ Դպրոցը բաղկացած է եղել 8 սենյակներից։ Վերջին գործունեության 16 տարիներին դպրոցը եղել է երկսեռ։ Դպրոց էին հաճախում նաև մոտակա Առինջավանք և Բգլից գյուղերի երեխաները։
Առինջի երիտասարդների 2/3-ը գրել ու կարդալ գիտեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ֆրամի թանգարան

Ֆրամի թանգարան (նորվ.՝ Frammuseet), թանգարան Նորվեգիայի մայրաքաղաք Օսլոյում, որը նվիրված է նորվեգական բևեռային արշավանքին։ Տեղակայված է Բյուգեն թերակղզում՝ Կոն-Տիկի թանգարանի հարևանությամբ։


== Պատմություն ==
Ֆրամի թանգարանը հիմնադրվել է 1936 թվականի մայիսի 20-ին Կրիստիան Լարսի, Օտտո Սվերդրուպի, Օսկար Վիսթինգի և Սկոտ Հանսեն Սիգուրդի նախաձեռնությամբ։ Այն իրենից ներկայացնում է ապակեպատ վրան և գտնվում է Ֆրամի նավի ետնամասում։ Այդ նավով 1921—1922 թվականներին Ֆրիտյոֆ Նանսենը հումանիտար օգնություն է ուղարկել Պավոլժեի սովահար բնակչությանը Ռուսաստանի քաղաքացիական պատերազմի ժամանակ։
Թանգարանի գլխավոր ցուցանմուշը «Ֆրամ» նավն է։ Այցելուներին թույլատրվում է բարձրանալ նավի տախտակամած և ներքին սենյակներ։ Ցուցադրվում են նաև արշավանքի ընթացքում ձեռք բերված կենդանիների կմախքներ, այդ թվում՝ սպիտակ արջի և պինգվինների։


== Ֆրամի պատմություն ==
Կառուցվել է Ֆրիտյոֆ Նանսենի պատվերով, 1892 թվականին։ Ջրատարողությունը՝ 402 տ։ 1893-1896 թվականներին դրեյֆել է Արկտիկայում՝ Նորսիբիրական կղզիներից դեպի Շպիցբերգենի հյուսիս, սկզբում (մինչև 1895 թ.-ը) Նանսենի, այնուհետև Օտտո Սվերդրուպի ղեկավարությամբ։
1898-1902 թվականներին Սվերդրուպը «Ֆրամ»-ով կատարել է նավարկություն Կանադական կղզեխմբի հյուսիսային մասում, 1910-1912 թվականներին Ռուալ Ամունդսենը «Ֆրամ»-ով նավարկել է դեպի Անտարկտիդա։ «Ֆրամը» տեղակայված է Օսլոյի թանգարան-տաղավարում։


== Պատկերասրահ ==

		
		
		


== Արտաքին հղումներ ==
Պաշտոնական կայք Archived 2010-05-02 at the Wayback Machine.
Թանգարանի մասին հաշվետվություն


== Ծանոթագրություններ ==
Դեյմանովկա (գյուղ, Պրիյատինի շրջան)

Դեյմանովկա (ուկրաիներեն՝ Дейманівка), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1883 թվականին։
2001 թվականի տվյալներով Դեյմանովկա գյուղում բնակվում էր 644 մարդ։ Բնակավայրը զբաղեցնում է 3596 կմ² տարածք։ Բնակչության խտությունը կազմում էր 179,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Neon Gravestones

Neon Gravestones, ամերիկյան Twenty One Pilots երաժշտական դուետի գրած և ձայնագրած երգ։ Այն խմբի հինգերորդ՝ Trench ստուդիական (2018) ալբոմի յոթերորդ երգն է։ Խմբի ֆրոնտմեն Թայլեր Ջոզեֆը գրել և ձայնագրել է երգը Փոլ Մինիի հետ։ Neon Gravestones-ը հիփ հոփ  և Ռոք ժանրում ժանրում, դաշնամուրային նվագակցությամբ գրված բալլադ է, որը լրատվամիջոցների՝ ինքնասպանության փառաբանության մասին է։
Ալբոմի թողարկումից հետո Neon Gravestones-ը գրավել է լրատվամիջոցների ուշադրույունը՝ ինքնասպանության մասին վիճահարույց մոտեցման պատճառով։ Այնուամենայնիվ, երգն ընդհանուր առմամբ դրական արձագանք է ստացել երաժշտական քննադատների կողմից։ Սա խմբի Bandito Tour (2018-2019) շրջագայության համար նախատեսված սեթ թերթի մի մասն է, Ջոզեֆը կատարել է նաև երգի դաշնամուրային տարբերակը BBC Radio 1 Live Lounge-ի համար 2018 թվականի նոյեմբերի 2-ին։


== Նախարտադրույուն ==

Երգը գրվել և ձայնագրվել է Թայլեր Ջոզեֆի նկուղային ստուդիայում, իսկ արտադրության ժամանակ նրան օգնել է Mutemath ալտերնատիվ ռոք խմբի ֆրոնտմեն Փոլ Մինին։ Բացի թմբկահար Ջոշ Դանից, Ջոզեֆից և Մինիից, ոչ մեկին, այդ թվում ընկերներին և ընտանիքին, թույլ չէր տրվում խառնվել երգը գրելու գործընթացին։ Դա արվել է երգի ուղղության վրա չազդելու համար


== Կոմպոզիցիա ==
Neon Gravestones-ը Հիփ հոփ և Ռոք  ժանրում հետ ռեփ ռոք - ի տարրերով, դաշնամուրային նվագակցությամբ և էլեկտրոնային պերկուսիայով գրված բալլադ է գրված B մինոր գամմայում։ Ջոզեֆը բացատրեց, որ երգի բառերը «սև-սպիտակ» են, այլ ոչ թե փոխաբերական իմաստով գրված, ինչպես խմբի երգերի մեծ մասը, քանի որ նա չէր ուզում, որ «գեղեցիկ փոխաբերությունները» ունկնդիրներին շեղեն թեմայի կարևորությունից։
«Մեր մշակույթը կարող է վերաբերվել կորստին որպես հաղթանակ, և մենք տալիս ենք նրանց ամենաբարձր գովասանքը և կախում նրանց դրոշը առաստաղից»․- ասում է Թայլերը։ Այնուհետև նա մանրամասն կանգ է առնում բազմաթիվ ինքնասպանությունների պատճառների վրա, նշելով, որ նրանք կարող են բարձրացնել իրենց համբավը և ստանալ երաժշտական հոսքեր։ Ջոզեֆը նշում է, որ շատերը ինքնասպանությունն օգտագործում են որպես զենք, որպեսզի վրեժխնդիր լինեն նրանց, ովքեր ցավ են պատճառել իրենց։


== Ծանոթագրություններ ==
Ֆուտբոլի Անգլիայի գավաթ 1999-2000

Ֆուտբոլի Անգլիայի գավաթ 1999-2000 (անգլ.՝ 1999-2000 FA Cup), Ֆուտբոլի Անգլիայի գավաթի 119-րդ խաղարկությունն է, որում հաղթեց «Չելսի» ֆուտբոլային ակումբը։


== Եզրափակիչ ==
Մ.թ.ա. 840


== Դեպքեր ==
Ասորեստանի արքա Սալմանասար Գ-ն արշավանք է ձեռնարկում Վանի թագավորություն՝ գրավելով Արզաշկուն հնագույն մայրաքաղաքը։


== Ծնունդներ ==


== Մահեր ==
Դանիել Բալավուան

Դանիել Բալավուան (ֆր.՝ Daniel Balavoine, փետրվարի 5, 1952(1952-02-05)[…], Ալենսոն, Օրն, Ֆրանսիա - հունվարի 14, 1986(1986-01-14)[…], Gourma-Rharous, Timbuktu Region, Մալի), ֆրանսիացի երգիչ, կոմպոզիտոր և երգահան։ 


== Կենսագրություն ==
Բազմազավակ ընտանիքի կրտսեր երեխան էր (բացի նրանից Էմիլիա և Էլիզաբեթ Բալավուանները ունեին երեք տղա և երկու աղջիկ)։
Ուսանողական տարիներին ակտիվ մասնակցություն է ունեցել 1968 թվականի մայիսյան իրադարձություններում և նույնիսկ պլանավորում էր սկսել քաղաքական կարիերա, բայց երբ  բողոքի ալիքը դադարեց, որոշեց զբաղվել երաժշտությամբ։


== Երաժշտական կարիերա ==
1975 թվականին թողարկվել է Բալավուանի առաջին սինգլը «De vous à elle en passant par moi» անվանմամբ։ Իր ամբողջ կարիերայի ընթացքում թողարկել է 8 ստուդիական ալբոմ, որոնցից վերջինը «Sauver l'amour»-ն էր, որը վաճառվել է 1 մլն 240 հազար օրինակով։


== Մահ ==
Մահացել է 1986 թվականի հունվարի 14-ին ավիավթարում երկուշաբթի օրը, երբ ուղղաթիռը, որում գտնվում էր նա, ընկավ Մալիի ավազաբլուրների վրա`ավազամրրիկի ժամանակ։ Այդ վթարում մահացել են մոտոմրցարշավորդ Տերրի Սաբինը, ուղղաթիռի օդաչու Ֆրանսուա Խավիեր Բանյոն, լրագրողուհի   Նատալի Օդենը և RTL ֆրանսիական ռադիոյի ռադիոինժեներ Ժան Պոլ Լեֆուռը։


== Սկավառակագրություն ==
1975 — De vous à elle en passant par moi
1977 — Les Aventures de Simon et Gunther…
1978 — Le Chanteur
1979 — Face amour / Face amère
1980 — Un autre monde
1982 — Vendeurs de larmes
1983 — Loin des yeux de l’occident
1985 — Sauver l’amour


== Գրականություն ==
1986 — Tout sur Balavoine, Philippe Deboissy, Hyperstar Biographie
1986 — Balavoine, Geneviève Beauvarlet, Éditions Poésie et Chanson
1987 — Balavoine, Geneviève Beauvarlet, Éditions Le Club des Stars (переиздание)
1987 — Balavoine, Geneviève Beauvarlet, Éditions France Loisirs (переиздание)
1987 — La légende Balavoine, Philippe Deboissy, Hyperstar Biographie
1995 — Balavoine, Gilles Verlant, Éditions Albin Michel
2001 — De la scène au Sahel, Franck Stromme, Éditions Kiron-Éditions du Félin
2001 — L’ascension de l’apprenti-chanteur, Thierry Rouault, Juke Box Magazine (N 173)
2002 — Balavoine, Gilles Verlant, Éditions Albin Michel (переиздание)
2006 — Le roman de Daniel Balavoine, Didier Varrod, Éditions Fayard
2006 — Il était une fois… Daniel Balavoine, Fabien Lecoeuvre, Éditions de la Lagune
2011 — Balavoine parmi nous, Fabien Lecoeuvre, Éditions du Rocher
2012 — L’inoubliable, Thierry Rouault, Éditions Camion Blanc


== Ծանոթագրություններ ==


== Արտաքին հղումներ ==
Даниэль Балавуан на сайте Frmusique.ru
Գրանիենա դե Սեգառա

Գրանիենա դե Սեգառա (իսպ.՝ Grañena de Segarra, բասկ.՝ Granyena de Segarra, կատ.՝ Granyena de Segarra), մունիցիպալիտետ Իսպանիայում, մտնում է Լեյդա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Սեգեռա համայնքի մեջ։ Տարածքը զբաղեցնում է 16,3 կմ2։ Բնակչությունը 139 մարդ (ըստ 2010 թվականի)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-10-04 at the Wayback Machine.
Información del Institut d'Estadística de Catalunya
Confessa

«Confessa» (իտալերեն՝ խոստովանություն), իտալացի հայտնի երգիչ և կինոդերասան Ադրիանո Չելենտանոյի երգը, ազատ է արձակվել 2002 թվականին Per sempre ալբոմի առաջին սիգլի համար։ Երգը Չելենտանոյի ամենաճանաչված ու ամենալսելի երգերից է։ Ըստ Celentano.ru կայքի, երգը համարվում է Չելենտանոյի 2000-ականների ամենալավ գործը։ Երգը հսկայական ժողովրդականություն է վայելում ԱՊՀ-ում։
Առաջին և միակ անգամն Ադրեանոն երգը երգել է Ջան Մորանդայի Uno di noi ծրագրում, որտեղ հյուր էր 2002 թվականին։


== Տեսահոլովակ ==
2002 թվականի վերջում թողարկվել է Per sempre ալբոմի DVD տարբերակը։ Նա նկարահանել է տեսահոլովակ երգի համար։ Տեսահոլովակում պատկերված է մի իտալացի երիտասարդ աղջկա սիրո պատմությունը։
Նկարահանվել է երկու տարբերակով տեսահոլովակ։ Հեռուստատեսությամբ շատ հաճախ էին հնչեցնում երգը։ Տասը տարի անց թողարկվեց ալբոմ, 2012 թվականին, պաշտոնական ալիքով (youtube.com/Celentanoofficial)հեռարձակվել է բոլորովին այլ տեսահոլովակ, որը զգալիորեն տարբերվում է։


=== Գեղարվեստական նկարագիր ===
Տեսահոլովակը ունի հետաքրքիր տեսողական լուծումներ՝ սև-սպիտակ և գունավոր ֆոներով (այս տեխնիական այնքան է սիրվում, որ իր հաջորդ եևրգերում նա կրկին օգտագործում է՝ «Per sempre», «Quel casinha» и «Sognando Chernobyl»)։


== Քավր տարբերակ և պարոդիա ==
«Confessa» երգը կատարել են տարբեր կատարողներ՝

Ալեքսանդր Բույնով, հրապարակվել է 2010 թվականին, տեսահոլովակը կոչվում է «ինչու»
Դենիս Բոլդիշև, 2005 թվականի «Նոր ալիք» փառատոնին
Կոստաս Մակեդոնաս, հունական
Ալեքսանդր Ռոզենբաում, «Քեզ համար»
Ալեքսանդր Չաստյակը կատարել է երգից մի հատված, 2010 թվականի «Մեծ տարբերություն» փառատոնի ժամանակ
Կատել է Ձմեռ Պապիկը, ով երեխաներին նվերներ էր, բաժանում։


== Աղբյուրներ ==


=== Ծանոթագրություններ ===


=== Արտաքին հղումներ ===
Confessa(անգլ.) Allmusic կայքում
Текст песни и перевод
Видеоклип на YouTube
Вторая версия на официальном канале Адриано Челентано
Рецензия на альбом Per Sempre Archived 2009-10-10 at the Wayback Machine.
Սալի (գյուղ, Չեռնյախովսկի շրջան)

Սալի (ուկրաիներեն՝ Сали), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1644 թվականին։
2001 թվականի տվյալներով Սալի գյուղում բնակվում էր 354 մարդ։ Բնակավայրը զբաղեցնում է 2005 կմ² տարածք։ Բնակչության խտությունը կազմում էր 176,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուաբգո

Ֆուաբգո (ռուս.՝ Фуабго), գետ Ռուսաստանում, հոսում է Կրասնոդարի երկրամասում և Ապշերոնսկի շրջանում։ Գետաբերանը տեղակայված է Տուխա գետի աջ ափին՝ 6 կմ հեռավորության վրա։ Գետի երկարությունը 11 կմ է, ավազանի տարածքը 21,4 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004885
Հիդրոլոգիական ուսումնասիրությունների կոդը - 108100488
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կեյմադաս (Պարաիբա)

Անվան այլ կիրառումների համար տե՛ս՝ Կեյմադաս (այլ կիրառումներ)Կեյմադաս (Պարաիբա) (պորտ.՝ Queimadas), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական մարզում։ Մտնում է Կամպինա Գրանդիի գավառի կազմի մեջ։ Բնակչությունը կազմում է 38 602 մարդ՝ 2006 թվականի տվյալներով։ Գրավում է 409,196 կմ2 տարածք։ Բնակչության խտությունը՝ 94,3 մարդ/կմ²։


== Պատմություն ==
Քաղաքը հիմնադրվել է 1961 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 91.741.514,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.451,47 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,595 (տվյալները՝ ՄԱԿ-ի զարգացման ծրագրի)։
Մ.թ.ա. 274


== Դեպքեր ==


== Ծնունդներ ==


== Մահեր ==
Էտելկա Գերստեր

Էտելկա Գերստեր (հունգ.՝ Gerster Etelka, հունիսի 27, 1855(1855-06-27), Կոշիցե, Abaúj county, Հունգարիայի թագավորություն, Ավստրիական կայսրություն - օգոստոսի 20, 1920(1920-08-20), Սասո Մարկոնի, Բոլոնյա գավառ, Էմիլիա Ռոմանիա, Իտալիայի թագավորություն), հունգարացի օպերային երգչուհի (սոպրանո), երաժշտական մանկավարժ։


== Կենսագրություն ==
Էտելկա Գերստերը ծնվել է 1855 թվականին Կոշիցում։ Սովորել է Մատիլդա Մարկեզի դե Կաստրոնեի մոտ։ Առաջին անգամ հանդես է եկել 1876 թվականին Իտալիայում Ջուզեպպե Վերդիի Ռիգոլետտո օպերայում։ Վերդիի խորհրդով հրավիրվել է կատարելու Ջիլդայի պարտիան։ Հաջորդ տարի հանդես է եկել Լոնդոնում (Լյուչիա՝ «Գիշերվա թագուհի», Ամինա՝  Վինչենցո Բելլինիի «Լուսնոտը» օպերայում)։
1878 թվականին մեծ հաջողությամբ հանդես է եկել Նյու-Յորքի երաժշտական ակադեմիայում, որտեղ  համարվել է իր ժամանակի առաջատար երգչուհիներից մեկը։ 1870-ական թվականների վերջին մեծ հաջողությամբ հանդես է եկել Սանկտ Պետերբուրգի իտալական բեմում։
Երգել է նաև Վիոլետսյի, Ռոզինայի, Մարգարիտայի, Էլզայի (Ռիխարդ Վագների Լոհենգրին) և այլ պարտիաներ։
Երեխա ունենալուց հետո կորցրել է ձայնը և այլևս երբեք չի երգել օպերային բեմում։
1889 թվականից ապրել է Բեռլինում, որտեղ բացել է երգեցողության դպրոց և այն ղեկավարել մինչև 1918 թվականը։ Նրա աշակերտներից են եղել Կլարա Բատը, Թերեզա Բեր-Շնաբելը, Իլոնո Դուրիգոն, Լոտտա Լեմանը, Լուլա Միշ-Գմայները և շատ ուրիշներ։
1918 թվականին մեկնել է Իտալիա։
Մահացել է 1920 թվականի օգոստոսի 20-ին Սասո Մարկոնիում։ 


== Ծանոթագրություններ ==


== Արտաքին հղումներ ==
Этелька Герстер
Ալիմի Բալլարդ

Ալիմի Բալլարդ (անգլ.՝ Alimi Ballard, հոկտեմբերի 17, 1977(1977-10-17), Բրոնքս շրջան, Նյու Յորք, Նյու Յորք, ԱՄՆ), ամերիկացի հեռուստատեսային դերասան։ Լայն ճանաչման ու համբավի հիմքը դրել է 2005-2010 թվականներին հեռուստատեսությամբ ցուցադրված Numbers սերիալում հետաքննությունների դաշնային բյուրոյի գործակալ Դեյվիդ Սինքլերի դերի տպավորիչ կատարումով։


== Կենսագրություն ==
Ալիմի Բալլարդը ծնվել է 1977 թվականի հոկտեմբերի 17-ին ԱՄՆ-ի Նյու Յորք քաղաքում, որտեղ և հաճախել է տեղի ավագ դպրոցը։
Դերասանական կարիերան սկսել է թատրոնում։ Հեռուստաէկրանին դեբյուտը նշել է 1993 թվականին։ Բալլարդը ամուսնացել է Դահն Բալլարդի հետ և նրանք ունեն երկու երեխա։


== Ընտրյալ ֆիլմագրություն ==
1993-1995 - Անսահման սեր/Loving
1997—1998 - Սաբրինա-փոքրիկ կախարդ/Sabrina, the Teenage Witch
1998 - Ընդհարում անդունդի հետ/Deep Impact
2000—2001 - Մուգ հրեշտակը/Dark Angel
2004 - Սև ամպը/ Black Cloud
2005—2008 - Համարներ/Numbers
2011 - Ֆորսաժ 5/Fast Five
2015 - Որս


== Ծանոթագրություններ ==


== Արտաքին հղումներ ==
Ալիմի Բալլարդ (անգլ.) Internet Movie Database կայքում
Ալիմի Բալլարդ Թվիթթերում
Ալիմի Բալլարդ Ինստագրամում
Ալիկոչաղ (այլ կիրառումներ)

Ալիկոչաղ, կարող է վերաբերել՝

Ալիկոչաղ - գյուղակ Արևմտյան Հայաստանում, Էրզրումի վիլայեթի Բայազետի գավառում
Ալիկոչաղ - գյուղ Արևելյան Հայաստանում, Երևանի նահանգի Սուրմալուի գավառում
Միտինո (գյուղ, Ելնինսկի շրջան)

Անվան այլ կիրառումների համար տե՛ս՝ ՄիտինոՄիտինո (ռուս.՝ Митино), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորիս Շահնազարյան (տնտեսագետ-կիբեռնետիկ)

Անվան այլ կիրառումների համար տե՛ս՝ Բորիս Շահնազարյան (այլ կիրառումներ)Բորիս Հարությունի Շահնազարյան (դեկտեմբերի 28, 1941(1941-12-28), Ղազախլու, Դաշկեսանի շրջան, Ադրբեջանական ԽՍՀ, ԽՍՀՄ), հայ տնտեսագետ-կիբեռնետիկ։ Տնտեսագիտության դոկտոր (1989), պրոֆեսոր (1990), Հայաստանի գյուղատնտեսական գիտությունների ակադեմիայի (ՀԳԳԱ) թղթակից անդամ (1994):


== Կենսագրություն ==
Բորիս Շահնազարյանը ծնվել է 1941 թվականի դեկտեմբերի 28-ին, Շահումյան (Ադրբեջանի Դաշքեսանի շրջան) գյուղում։ 1968 թվականին ավարտել է Երևանի պետական համալսարանը։ 1980-1998 թվականներին եղել է Հայաստանի գիտությունների ակադեմիայի տնտեսագիտության կիբեռնետիկայի, 1998 թվականից՝ տեղեկագիտության և մաթեմատիկայի մոդելների ամբիոնների վարիչ։ 2003-2005 թվականներին, միաժամանակ՝ ՀՀ ԱԺ նախագահի խորհրդական։
Աշխատանքները վերաբերում են ջրային և հողային պաշարների, ոռոգման և արտադրական համակարգերի լավարկային օգտագործման խնդիրներին, դրանց լուծման ալգորիթմների մշակմանն ու իրականացմանը էլեկտրոնային հաշվողական մեքենայով։ Մշակել է բարդ արտադրատնտեսական համալիրների հեռանկարային զարգացման և արդյունավետ գործունեության մաթեմատիկական մոդելներ։


== Երկեր ==
Перлитовая промышленность, Киев, 1980.
Проблемы комплексного развития и оптимального функционирования производства на примере АПК Армянской ССР. Ереван: Айастан, 1986. 225 с.
Математические методы и модели анализа и решения в экономике. Ереван: Зангак-97, 2001. 432 с.


== Ծանոթագրություններ ==
Ընդհարում ֆինլանդացի մաքսանենգների հետ

«Ընդհարում ֆինլանդացի մաքսանենգների հետ» ռուս նկարիչ Վասիլի Խուդյակովի նկարն է, որը ստեղծված է 1853 թվականին։ Այն պահպանվում է Տրետյակովյան պատկերասրահի կողմից։
Նկարի չափերն են 95,6 × 133,6 սմ։

Նկարը ավելի կարճ անվանվում է «Ֆինլանդացի մաքսանենգեր»  կամ «Բեմում մաքսանենգերն են» Այս կտավը դարձել է ռուսական գեղանկարչության առաջին ստեղծագործություններից, որը գնել է Պավել Տրետյակովը։ Ընդ որում նրա հավաքածուն է հիմք ծառայել Տրետյակովյան պատկերասրահի հազվագյուտ ժողովածուի համար։ Հենց այս կտավի գնման ամսաթիվն է (1856 թվական, մայիսի 22) ընդունվում, որպես պատկերասրահի հիմնման օր։


== Պատմություն ==
«Ընդհարում ֆինլանդացի մաքսանենգների հետ» նկարը ստեղծվել է 1853 թվականին։ Այս նույն թվականին այն ցուցադրվել է Մոսկվայի ցուցահանդեսում, որը կազմակերպվել է Մոսկովյան նկարիչների միության կողմից։
Ինչպես նշվեց վերևում կտավը Պավել Տրետյակովի սկզբնական ձեռքբերումներից էր` կապված ռուսական գեղանկարչության հետ։ Այն ձեռք է բերվել 1856 թվականին Վասիլի Խուդյակովից, որի գնման համ համար Տրետյակովն ացելել է նկարչի արհեստանոց (Սանկտ-Պետերբուրգ)։
Նկարի ձեռքբերման ստացականը փոխանցվել է Տրետյակովին 1856 թվական, մայիսի 22-ին, որի համար վճարվել 450 ռուբլի։ Ընդ որում հենց այս օրն է համարվում Տրետյակովյան պատկերասրահի հիմնադրման հետ։
Այս ժամանակահատվածում նաև ձեռք է բերվել Նիկոլայ Շիլդերի «Գայթակղություն» կտավը։  Չնայած այն փաստին, որ այս ձեռքբերումը թվագրված է 1856 թվականին, բայց ժամանակակիցները  կարծում են, որ տվյալ կտավի վրա աշխատանքն ավարտվել է 1857 թվականին, իսկ Տրետյակովին փոխանցվել է 1858 թվականին։


== Նկարագրություն և արձագանքներ ==
Նկարիչը արտացոլել է այն պահը, երբ ֆինլանդացի մաքսանենգերը պատրաստվում էին ապօրինի ապրանքների անցկացմանը և հենց այդ պահին ռուս սահմանապահները նրանց հայտնաբերեցին։ Ընդհանուր առմամբ այս կոմպոզիցիան կառուցված է ակադեմիզմի ավանդույթներին համապատասխան, բայց և այնպես հեղինակը կարողացել է ցուցադրել ընդհարման մասնակիցների իրական էքսպրեսիան, ինչպես նաև մատնացույց անել կրքերի թեժացումը։
Ըստ քննադատների նկարի ակնհայտ առավելություններից էր օրիգինալությունը, կենսականությունը և տվյալ սյուժեի այժմեությունը։
Հոդվածներից մեկում, որը հրատարակվել է նկարչի մահվանից հետո, նշվում էր.
««Բեմում մաքսանենգերն են» կտավը իր ժամանակի համար ուրախալի երևույթ էր, որից փչում էր թարմությունը»։


== Ծանոթագրություններ ==
Սյույ Բո

Սյույ Բո, (չին.՝ 许博, մայիսի 18, 1985, Շենյան, Լյաոնին), չինացի ֆուտբոլիստ։ Հանդես է գալիս «Գուանչժոու Ֆուլի» ակումբում, խաղում է պաշտպանի և կիսապաշտպանի դիրքերում։ Ակումբում առաջնախաղը խաղացել է 2004 թվականի սեպտեմբերի 11-ին, ընդդեմ «Չունցին Լիֆան» թիմի, խաղն ավարտվել է պարտությամբ՝ 1։0 հաշվով։


== Ծանոթագրություններ ==
Օրլովո (գյուղ, Նովոուսմանսկի շրջան)

Անվան այլ կիրառումների համար տե՛ս՝ ՕրլովոՕրլովո (ռուս.՝ Орлово), գյուղ Ռուսաստանի Վորոնեժի մարզի Նովոուսմանսկի շրջանի կազմում։
Բնակչությունը 2005 թվականին գրանցված տվյալներով կազմում էր 4104 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոժոն (այլ կիրառումներ)

Սոժոն, կարող է վերաբերել՝

Սոժոն - համայնք Ֆրանսիայում
Սոժոն - Ֆրանսիայի կանտոն
Ջոջենք

Ջոջենք, գյուղակ Արևմտյան Հայաստանում, Բիթլիսի վիլայեթի Սասունի Փսանք գավառակում։
1914 թ.-ին ուներ 25 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ժիրայր Դանիելյան

Ժիրայր Կարապետի Դանիելյան (1941, Լիբանան - նոյեմբերի 22, 2022(2022-11-22), Բոստոն, ԱՄՆ), հայ խմբագիր, մատենագետ, հրատարակիչ։


== Կենսագրություն ==
Ժիրայր Դանիելյանը սովորել է Բեյրութի Հայկազյան քոլեջում (այժմ՝ համալսարան)։ Շուրջ 23 տարի պաշտոնավարել է նույն տեղում՝ որպես հայագիտական գրադարանի վարիչ, ապա՝ ընդհանուր գրադարանապետ։ Եղել է Բեյրութի Հովակիմյան Մանուկյան, Դարուհի Հակոբյան երկրորդական վարժարանների տնօրեն։ 
Դասավանդում է Հայկազյան համալսարանում և ՀԲԸՄ Երվանդ Հյուսիսյան հայագիտական հաստատությունում։ Աշխատել է «Հայկազեան հայագիտական հանդէս», «Հիւսիսեան հայագիտական տարեգիրք», «Հասկ հայագիտական տարեգիրք», «Երիտասարդ հայ», ՀԲԸՄ-ի «Խօսնակ», «Շիրակ» (1990-1997 թվականներին՝ պատասխանատու խմբագիր) և այլ պարբերականների խմբագրություններում։ 2005 թվականից «Կամար» գրական պարբերականի հիմնադիր-խմբագիրն է։
Բեյրութի նավահանգստի պայթյունից վնասվել են Ժիրայր Դանիելյանի աչքերը։ Վիրահատության նպատակով մեկնել էր ԱՄՆ, որտեղ էլ մահացել է քաղցկեղից 2022 թվականի նոյեմբերի 25-ին։


== Աշխատություններ ==
Լույս են տեսել Ժիրայր Դանիելյանի «Ակնարկ լիբանանահայ մամուլի պատմութեան» (1973), «Հայ մամուլի հաւաքածոյ» (1974), «Սփիւռքահայ նոր պարբերական մամուլը 1967–1980 թուականներուն» (1981), «Հայ նոր պարբերական մամուլը. 1967–1981» (1984), «Լիբանանահայ տպագրութիւնը պատերազմի տարիներուն. 1975–1984» (1986), «Բանասիրական որոնումներ» (1996), «Գրական որոնումներ» (2007), «Բանասիրութեան բաւիղներուն մէջ» (2011) մատենագիտական և բանասիրական աշխատությունները։ 


== Պարգևներ և մրցանակներ ==
Թեքեյան մշակութային միության «Հայկաշեն Ուզունյան» գրական մրցանակ
Թեքեյան մշակութային միության ադամանդակուռ «Արարատ» ոսկե մեդալ
ՀՀ սփյուռքի նախարարության «Վիլյամ Սարոյան» հուշամեդալ
ՀՀ կրթության և գիտության նախարարության հուշամեդալներ (բոլորը՝ 2011)


== Ծանոթագրություններ ==


== Արտաքին հղումներ ==
Ժիրայր Դանիելյան
Մեշթաղ

Մեշթաղ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 12 կմ հյուսիս՝ Մուշ տանող ճանապարհի ձախ կողմում, Մեղրագետի ձախակողմյան վտակի ափին՝ Դաուբ լեռան փեշերին։
XX դարի սկզբին ուներ 11 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(3297) Հոնգ Կոնգ

(3297) Հոնգ Կոնգ (անգլ.՝ Hong Kong), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 26-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 3,135173 ա. մ., առավելագույնը մոտենում է 2,5883 ա. մ. հեռավորության վրա և հեռանում 3,682 ա. մ.։ Արեգակի շուրջ մեկ ամբողջական պտույտ է կատարում 2027,64 երկրային օրվա ընթացքում, իր ուղեծրով շարժվելով միջինում 0,177546 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3297) Հոնգ Կոնգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մաչուլիշչա (գյուղ, Պուտիվիլի շրջան)

Մաչուլիշչա (ուկրաիներեն՝ Мачулища), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Մաչուլիշչա գյուղում բնակվում էր 302 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալոկամիշևախսկի գյուղական խորհուրդ (Խարկովի մարզ)

Մալոկամիշևախսկի գյուղական խորհուրդ  (ուկրաիներեն՝ Малокомишуваська сільська рада), Ուկրաինայի Խարկովի մարզի Իզյումսկի շրջանում։
2001 թվականի տվյալներով Մալոկամիշևախսկի գյուղական խորհրդում բնակվում էր 851 մարդ։ Բնակավայրը զբաղեցնում է 114.62 կմ² տարածք։ Բնակչության խտությունը կազմում էր 7.42 մարդ/կմ²։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ստարայա Գուտա (գյուղ, Եմելչևի շրջան)

Անվան այլ կիրառումների համար տե՛ս՝ Ստարայա ԳուտաՍտարայա Գուտա (ուկրաիներեն՝ Стара Гута), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Ստարայա Գուտա գյուղում բնակվում էր 36 մարդ։ Բնակավայրը զբաղեցնում է 0,227 կմ² տարածք։ Բնակչության խտությունը կազմում էր 158,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արսեն Կյորկիզյան

Արսեն Կյորկիզյան (1886, Վան, Վանի վիլայեթ, Օսմանյան կայսրություն - 1977, Լոս Անջելես, Կալիֆոռնիա, ԱՄՆ), հայ բանասեր, պատմաբան, մանկավարժ։ Ավարտել է ամերիկյան Անատոլիա կոլեջը, ապա սովորել Բեռլինի Աստվածաբանական համալսարանում։ Առաջին համաշխարհային պատերազմի տարիներին եղել է Կովկասում. Բաքվում հայերեն է դասավանդել հայ որբերին, Երևանում աշխատել է գաղթականների օգնության ամերիկյան կոմիտեում։ 1923 թվականից ապրել է ԱՄՆ-ում, եղել կրոնական գործիչ։ Գրել է «Վասպուրականի հերոսամարտը. 1915 ապրիլ 7—1915 մայիս 7» (1965), «Մեր ազգային գոյապայքարը թրքական մեծ եղեռնի յոթ տարիներուն — 1915—1922» (արժանացել է Բեյրութի Թեքեյան մշակութային միության Հայկաշեն Ուզունյան գրական մրցանակին) և «Պավղիկյան թոնդրակեցիներու շարժումը հայ առաքելական եկեղեցվո մեջ...» (1970) պատմական ուսումնասիրությունները։
Հերհերի ջրամբար

Հերհերի ջրամբար ջրամբար Հայաստանում, Վայոց ձորի մարզում, Հերհեր գյուղի ստորին մասում, ծովի մակարդակից 1430 մետր բարձրության վրա։ Լճի ծավալը կազմում է 26 մլն մ3։ Այն կառուցված է Հերհեր գետի վրա։ Ջրամբարի աջ կողմում գտնվում է Դար Ալաղես հրաբուխը։


== Տես նաև ==
Հայաստանի ջրամբարների ցանկ


== Ծանոթագրություններ ==
Կոլոբինինո

Կոլոբինինո (ռուս.՝ Колобынино), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուտինուս Ռավենելի

Մուտինուս Ռավենելի (լատ.՝  Mutinus ravenelii), Phallaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Պտղամարմինները երիտասարդ վիճակում ունեն մինչև 2-3 սմ տրամագիծ, սրածայր ձվաձև են։ Պերիդիումը դեղնավուն է և փառանման ծածկում է սպիտակ նուրբ թաղանթը, որի տակ գտնվում է վառ գունավորմամբ կարմրավուն կամ վարդագույն ոտիկը։ 5-10 սմ երկարությամբ և 1 սմ հաստությամբ ոտիկը  վերին մասում վեր է ածվում սրածայր գլխիկի։ Գլխիկը ծածկված է շականակագույն լորձով, հարթ գլեբայով և ունի տհաճ ու գարշելի հոտ։ 3,5-4,5 x 1,5-2 մկմ սպորները էլիպսաձև, երկարավուն և հարթ են։


== Տարածվածություն ==
Սունկն աճում է Եվրոպայում, Հյուսիսային Ամերիկայում, Ավստրալիայում և Հարավային Կովկասում (Հայաստանում)։ Եվրոպայի մի շարք երկրներում հանդիպում են եզակի առանձնյակներ, Հայաստանում հայտնաբերված է Ապարանի ֆլորիստիկական շրջանում՝ Ծաղկունյաց լեռնաշղթայի շրջակայքում։


== Էկոլոգիա ==
Հանդիպում են հազվադեպ, ապրում են խմբերով, կաղնու–բոխու անտառներում, աճում՝ 1500-1800 մ բարձրություններում, հուլիս-սեպտեմբեր ամիսներին։ Հումուսային սապրոտրոֆ է։


== Պահպանություն ==
Տվյալներն անբավարար են։ Անհրաժեշտ է իրականացնել տեսակին բնորոշ աճելավայրերի մոնիթորինգ։


== Ծանոթագրություններ ==
Դիադինի լեռնաշղթա

Դիադինի լեռներ, լեռնաշղթա Հայկական լեռնաշխարհում, նրա կենտրոնական մասում։ Ձգվում են Թանդուրեկից մինչև Հայկական Պար լեռնաշղթայի Սինակ գագաթը։ Շատ տեղերում վեր է ածվում բլրաշարքի։ Կազմում են Բայազետի և Կարաքիլիսայի շրջանների սահմանը։


== Ծանոթագրություններ ==
Աստերոիդների ցանկ (154101-154200)

Աստերոիդների ցանկ (154001-154100)  • Աստերոիդների ցանկ  • Աստերոիդների ցանկ (154201-154300)
 Աստերոիդների ցանկ (154001-154100)  • Աստերոիդների ցանկ  • Աստերոիդների ցանկ (154201-154300)
Պիեռ Լուի Դյուլոնգ

Պիեռ Լուի Դյուլոնգ (ֆր.՝ Pierre Louis Dulong, փետրվարի 12, 1785(1785-02-12)[…], Ռուան - հուլիսի 19, 1838(1838-07-19)[…], Փարիզ), ֆրանսիացի քիմիկոս և ֆիզիկոս։ Փարիզի ԳԱ անդամ (1823)։ Կրթությամբ՝ բժիշկ։
Առաջինն է ստացել ազոտի քլորիդը՝ NC13 (1811) և հիպոֆոսֆորային թթուն՝ H3PO2 (1816)։ 1815 թ., Տ․ Դնիի հետ գրեթե միաժամանակ, առաջարկել է թթուների ջրածնական տեսությունը։ Ա․ Պտիի հետ ձևակերպել են պինդ մարմինների ջերմունակության օրենքը (տես Դյուլոնգի և Պտիի օրենք), տվել մարմինների սառեցման արագության ընդհանուր բանաձևը և ստեղծել ուղղաձիգ հեռավորությունը չափելու գործիք՝ կաթետաչափ։ Ֆրանսիացի քիմիկոս Դ․ Արագոյի հետ որոշել է հագեցած ջրային գոլորշիների ճնշումը տարբեր ջերմաստիճաններում։


== Ծանոթագրություններ ==
Ժողովածու (1431)

Ժողովածու (1431), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1431 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 20.8×16 չափս։ Ձեռագիրը կազմված է 258 թերթից։ Գրված է միասյուն, շղագրով։ Կազմը` կաշեպատ տախտակ։ Հիշատակարաններ՝:


== Բովանդակություն ==
Նիկ. Լիւրացւոյ մեկնութիւն Առ Եբրայեցիս թղթոյն Պօղոսի։
Յովհ. Որոտնեցւոյ հավաքեալ ի բանից իմաստասիրաց։
Քարոզք (Յովհ. Որոտնեցի, Գր. Տաթևացի, Տիրատուր, անանուն)։
Մատթ. Ջուղայեցւոյ Մեկնութիւն Յովհաննու։
Ի Լուծմանց Առակաց Գր. Տաթևացւոյ Տոմար Լևոնի։
Դավանիութիւն քաղկեդոնացւոց։
Վարդ. Արեւելցւոյ Վասն խորհրդոյ պատարագի։


== Ծանոթագրություններ ==
(7188) Յոշիի

(7188) Յոշիի (անգլ.՝ Yoshii), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 23-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,192613 ա. մ., առավելագույնը մոտենում է 1,8526 ա. մ. հեռավորության վրա և հեռանում 2,5326 ա. մ.։ Արեգակի շուրջ մեկ ամբողջական պտույտ է կատարում 1185,88 երկրային օրվա ընթացքում, իր ուղեծրով շարժվելով միջինում 0,303572 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7188) Յոշիի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միաբնակներ

Միաբնակներ, քրիստոնեական աստվածաբանական ուսմունքի (միաբնակության) հետևորդներ։ Միաբնակներն, ի հակադրություն երկաբնակների, ընդունում էին Հիսուս Քրիստոսի միայն աստվածային բնույթը։ Միաբնակությունը ծնունդ է առել 431 թվականի Եփեսոսի տիեզերական ժողովից հետո։ Կ․ Պոլսի վանահայր Եվտիքեսը միաբնակության սկզբունքը հասցրեց ծայրահեղության (Քրիստոսի մեջ մարդկային բնությունը կլանված է աստվածայինով)։ Եվտիքեսյան Միաբնակները, 451 թվականի Քաղկեդոնի տիեզերական ժողովում քննադատվեցին, և հաստատվեց երկաբնակությունը։ Ալեքսանդրիայի, Եփեսոսի, Ասորիքի, Պաղեստինի եկեղեցիները չընդունեցին Քաղկեդոնի որոշումները։ Հայաստանյայց եկեղեցին 506 թվականի Դվինի եկեղեցական ժողովում դատապարտեց թե՛ եվտիքեսյաններին, թե՛ քաղկեդոնականներին՝ հավատարիմ մնալով 431 թվականի Եփեսոսի տիեզերական ժողովի վարդապետությանը, ըստ որի Հիսուս Քրիստոսի մեջ աստվածայինն ու մարդկայինը միավորված են անխառն ու անբաժանելի կերպով։ Աստիճանաբար դավանաբանական հարցերի կողքին նշանակալի է դառնում միաբնակության քաղաքական ուղղվածությունը՝ Բյուգանդական կայսրությունից արևելյան մարզերի անջատման ձգտումը։ Միաբնակների և երկաբնակների հակադրությունը լուծելու փորձ էր միակամությունը։ Ներկայումս ուղղափառ միաբնակ են Հայաստանյայց առաքելական, Հակոբիկյան, Ղպտի, Եթովպական և Հնդիկ Մալաբար եկեղեցիները, որոնք հայտնի են նաև «Հնագույն արևելյան եկեղեցիներ» անունով։
Շապովալովսկի գյուղական խորհուրդ (Կոնոտոպսկի շրջան)

Շապովալովսկի գյուղական խորհուրդ  (ուկրաիներեն՝ Шаповалівська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Շապովալովսկի գյուղական խորհրդում բնակվում էր 1450 մարդ։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)